Основна школа „Бранко Радичевић“ Бољевци



Анализа стања безбедности ученика у школском простору

Школска 2023–2024. година

Бољевци, октобар.2023. године

**1.Анализа стања безбедности у школи**

 Анализа стања безбедности у школи урађена је како бисмо добили смернице за унапређење Програма заштите од насиља, злостављања и занемаривања и Програм превенције дискриминације и дискриминаторног понашања и вређања угледа, части или достојанства личности за нову школску 2023/2024. годину и унапредили свој рад на превенцији и интервенцији у ситуацијама насиља. Анализа је урађена на основу:

- Извештаја о реализацији плана Тима за заштиту од дискриминације, насиља, злостављања и занемаривања и програма превентивних активности на крају школске 2022-2023. године;

-Извештаја анкетирања ученика о безбедности у школи;

-Анализе Акта о безбедности ученика;

-Искуста у раду са ученицима, наставницима;

-Сарадње са ПС Сурчин, Домом здравља и Центром за социјални рад.

1.1.Извештај о реализацији плана Тима за заштиту од дискриминације, насиља, злостављања и занемаривања и програма превентивних активности на крају школске 2022-2023. године

Реализација плана Тима за заштиту од дискриминације, насиља, злостављања и занемаривања

|  |  |  |  |
| --- | --- | --- | --- |
| **Планирана активност** | **Време** | **Начин реализације** | **Носиоци активности** |
| -Утврђивање план и програма з школску 2022/23.год.-Анализа стањаИзрада одељенских правила понашања ученика, наставника и родитеља-Разматрање пријаве родитеља ученице 5/2 р. и доношење мера  | 13.9.2022.год. | Састанак: План и програм је усвојен и чини саставни део годишњег плана радаАнализа стања на нивоу одељењаПредочена правила понашања у школи и школском дворишту на ЧОС-у и родитељским састанцима | Тим и разредне старешине |
| -Анализа ситуације у одељењу 8/2 и састанцу са родитељима ученика 8/2 | 16.9.2022. | Састанак: Анализа ситуације и предлог мера | Тим,родитељи и разредне старешине |
| -Разматрање пријаве родитеља ученице 7/2 и доношење мера- Договор о изради информативних паноа за родитеље и децу | 20.9.2022. | Састанак: Читање изјава ученика и разматрање истихПокретање иницијативе за израду паноа | Тим,родитељи и разредне старешине |
| -Заштита од дигиталног насиља | 27.9.2022 | Трибина | Национални контакт центар за безбедност деце на интернету,тим, разредне старешине и  |
| - Анализа листе и протокола о евиденцији насилног понашања-Анализа ситуације у одељењу 7/2 | 29.11.2021.г. | Састанак: Анализа ситуације и предлог мера | Тим,родитељи и разредне старешине |
| -Разматрање инцидента између ученика 7/1 и 7/2 и предметног наставника  | 5.12.2022 | Састанак: Анализа ситуације и предлог мера | Тим и разредне старешине |
| -Анализа ситуације у одељењу 8/3 | 20.12.2022. | Састанак: Анализа ситуације и предлог мера | Тим,родитељи и разредне старешине |
| -Израда извештаја | 30.12.2022.год. | Састанак | Тим |

Реализација програма превентивних активности

У току школске године реализоване су превентивне активности:

У циљу стварања безбедног окружења:

-обезбеђено је дежурство наставника за време одмора у објекту и школском дворишту;

-успостављена је добра сарадња са ПС Сурчин - веома брзо долазе на сваки позив из школе дежурство школског полицајца током наставе;

-утврђена су правила понашања у школи са којима су упознати родитељи, ученици на првим састанцима у септембру;

-утврђена су правила понашања ученика у одељењу која су донели ученици са одељењским старешинама;

-подаци о члановима Тима за заштиту истакнута су у холу и на сајту школе;

-родитељи су упознати са протоколом о заштити од насиља на првом родитељском састанку;

-од родитеља је затражена сагласност за објављивање података о ученицима на фејсбук страници школе и сајту школе у циљу афирмације резултата и значајних активности школе.

Почетком школске године организовани су тематски дани о другарству, пријатељству и толеранцији. Указивање на значај међусобног уважавања међу ученицима, прихватање различитости и развијање толеранције, сарадње и подстицање другарских односа у школи се дешава редовно на свим часовима и у васпитном раду са ученицима. У септембру је реализована хуманитарна акција прикупљања гардеробе за децу из Звечанске и ученике наше школе којима је таква помоћ потребна. У циљу промовисања здравих животних стилова - бављење спортом, прикључили смо се пројекту Међународни спортски дан.

У октобру је организована манифестација Дан јабуке. Током септембра и октобра реализована су предавања и демнострација заштите и безбезбедности од стране ватрогасаца и МУПа.

У наредном периоду наставиће се сарадња са свим институцијама који негују здраве стилове живота, промовишу безбедност и помажу у безбедном и безбрижном одрастању деце.

1.2.Извештај о испитивању ученика о безбедности у школи

ПРЕДМЕТ ИСТРАЖИВАЊА

Предмет истраживања је насиље у свим оним ситуацијама које су регулисане школским правилима (школа, школско двориште и евентуално пут до школе). Насиље је понашање којим се намерно другој особи наноси физичка или психичка бол. Интересује нас колико је насиље распрострањено и који су основни појавни облици насиља међу ученицима.

ЦИЉ ИСТРАЖИВАЊА

Ово истраживање треба да нам помогне да боље разумемо појаву насиља у школи, као и да добијемо одговоре на питања:

* Колико је распрострањено насиље у школи?
* На који начин се насиље дешава у школи (појавни облици насиља у школи)?

УЗОРАК ИСТРАЖИВАЊА

ОШ „Бранко Радичевић“, Бољевци има 411 ученика. У истраживању је учествовало 9 одељења ученика од III до VIII разреда ( III-1, III-2, IV-1, IV-3, V-1, V-2, VI-2, VII-1, VIII-1). Укупан број ученика од III до VIII разреда је 292 ученика. Упитник је попунило 96 ученика , односно 32,88%. Упитник је био анониман. Истраживање је спроведено током септембра 2023.године.

РЕЗУЛТАТИ ИСТРАЖИВАЊА

Урађена је анализа упитника за свако одељење и разред, затим анализа за узраст III и IV разреда, V –VIII и на нивоу од III до VIII разреда.

Упитник има 11 питања, од којих су нека везана за однос ученика према школи, међусобне односе међу ученицима, врстама насиља, као и питања о томе где се најчешће дешава насиље.

РЕЗУЛТАТИ АНКЕТНОГ УПИТНИКА НА УЗРАСТУ ОД III ДО VIII РАЗРЕДА.

1. КОЛИКО ВОЛИШ ДА ИДЕШ У ШКОЛУ?

51,04 % испитаника је одговорило *да углавном воли да иде у школу,* 25% *веома воли да иде у школу*, 14,58% *углавном не воли да иде у школу* и 8,33% *уопште не воли да иде у школу.*

1. КОЛИКО СЕ УЧЕНИЦИ У ТВОМ ОДЕЉЕЊУ МЕЂУСОБНО СЛАЖУ?

58,33% испитаника је одговорило да су *углавном сложни,* 22,92 % веома смо сложни, 16,67% *нисмо сложни,* 7,29% *стално се међусобно свађамо.*

1. КОЛИКО ДОБРИХ ДРУГОВА, ДРУГАРИЦА ИМАШ У ОДЕЉЕЊУ?

79,17% ученика је одговорило да има *4 или више добрих другова, другарица,* 17,71% *има 2-3 добра друга, другарице*, 2,08% *има једног доброг друга*, 1,04% *нема ниједног доброг друга, другарицу*.

1. ЈЕСИ ЛИ У ПОСЛЕДЊИХ 12 МЕСЕЦИ БИО У НЕКОЈ ОД СЛЕДЕЋИХ СИТУАЦИЈА:
	1. ДРУГИ УЧЕНИЦИ СУ МЕ НАЗИВАЛИ ПОГРДНИМ ИМЕНИМА, ИСМЕВАЛИ СУ МЕ И ВРЕЂАЛИ

61,45% ученика се изјаснило да се *ниједном није десило,* 28,13% -*десило се једном или два пута*, 8,33% - *дешавало се више пута.*

* 1. 4.2. УДАРАЛИ СУ МЕ , ТУКЛИ, ШУТИРАЛИ, ГУРАЛИ, ГАЂАЛИ, ЗАТВАРАЛИ ИЛИ ЗАКЉУЧАВАЛИ У ПРОСТОРИЈУ ИЛИ СЛИЧНО.

86,46% - *није се десило ниједном*, 10,42% *десило се једном или два пута* 3,13% - *дешавало се више пута,* 1,04% - *догађа се скоро свакодневно*.

* 1. ПРИЧАЛИ СУ НЕИСТИНЕ О МЕНИ И ПОКУШАВАЛИ ДА ОДВРАТЕ ОСТАЛЕ УЧЕНИКЕ ОД МЕНЕ.

71,88% -*није се десило ни једном*, 15,63% - *десило се једном или два пута*, 8,22% - *дешавало се више пута.*

* 1. ОТИМАЛИ СУ МИ НОВАЦ И ЛИЧНЕ СТВАРИ, УНИШТАВАЛИ СУ МОЈЕ СТВАРИ

93,75% - *није се десило ниједном*, 4,17% *- десило се једном или двапут,* 1,04% -*дешавало се више пута.*

* 1. ПРЕТИЛИ СУ МИ ИЗАСТРАШИВАЛИ СУ МЕ

90,63% -*није се десило ниједном,* 3,13% - *десило се једном или два пута*; 1,04% -*дешавало се више пута.*

* 1. ПРИСИЉАВАЛИ СУ МЕ (ТЕРАЛИ СУ МЕ) ДА ЧИНИМ ОНО ШТО НИСАМ ХТЕО

92,71% - *није се десило ниједном;* 2,08% - *десило се једном или два пута*; 1,04% - *дешавало се више пута.*

*На основу ових резултата можемо приметити да је највише заступљено психичко насиље првог нивоа насиља (омаловажавање, вређање,ругање, називање погрдним именима, псовање, етикетирање, имитирање, противање).(Тврдње4.1 и 4.3)*

1. У КОМ ОДЕЉЕЊУ СЕ НАЛАЗЕ УЧЕНИЦИ КОЈИ СУ СЕ ПРЕМА ТЕБИ НАСИЛНО ПОНАШАЛИ?

90,63% - *нико се није насилно понашао према мени*; 6,25% *- сви су из мог одељења*; 3,13% - *из мог су и других одељења*; 1,04 – *сви су из других одељења моје школе*.

1. НА КОЈИМ МЕСТИМА У ШКОЛИ СЕ ДОГАЂА НАСИЉЕ, ПРЕМА ТВОЈИМ САЗНАЊИМА
	1. У ШКОЛСКОМ ДВОРИШТУ ЗА ВРЕМЕ ОДМОРА

58,33% *- никада се не дешава;* 37,50% *-понекад се дешава;* 1,04% *често се дешава*

* 1. У ШКОЛСКОМ ДВОРИШТУ ПРЕ И ПОСЛЕ ШКОЛЕ

72,92% *- никада се не дешава*; 27,08 – *понекад се дешава;* 1,04% - *често се дешава.*

* 1. У ХОДНИЦИМА ИЛИ НА СТЕПЕНИШТУ

71,88% - никада се не дешава; 8,33% *- понекад се дешава;* 3,13 – *често се дешава;*

* 1. У УЧИОНИЦИ (ДОК ЈЕ НАСТАВНИК БИО ПРИСУТАН)

87,50% *-никада се не дешава*; 8,33% - *понекад се дешава*; 1,04% - *често се дешава*;

* 1. У УЧИОНИЦИ ДОК ЈЕ НАСТАВНИК БИО ОДСУТАН

70,83*%- никада се не дешава;* 12,50% *- понекад се дешава*,

* 1. У ТОАЛЕТУ

78,13%- никада се не дешава; 17,71% - понекад се дешава.

* 1. У СПОРТСКОЈ САЛИ ИЛИ СВЛАЧИОНИЦИ

82,29%- никада се не дешава; 12,50% - понекад се дешава, 1,04% - често се дешава

* 1. НА ПУТУ ДО ШКОЛЕ И ИЗ ШКОЛЕ

 75%- никада се не дешава; 19,79% - понекад се дешава; 3,13% - често се дешава;

*По питању места где се највише догађа насиље, на основу резултата анкете, то је школско двориште за време одмора.*

1. АКО СЕ ДОГОДИЛА ТУЧА У ШКОЛСКОМ ДВОРИШТУ, КАКО НАЈЧЕШЋЕ РЕАГУЈУ ТВОЈИ ДРУГАРИ?

45,83% - позивају неког одраслог да заустави тучу; 29,17% -покушавају да раздвоје учеснике у сукобу; 13,54 - одлазе са места догађаја; 9,38% - навијају за једну страну;

1. КОЛИКО ЈЕ МЕЂУ ВАМА ВРШЊАЦИМА ПРИСУТНО ДИГИТАЛНО НАСИЉЕ?

 59,38 – не постоји у нашој школи; 33,33 – ретко се дешава; 2,08% - свако од нас је бар једном доживео дигитално насиље; 1,04% - често се догађа;

1. ИМА ЛИ У ТВОЈОЈ ШКОЛИ УЧЕНИКА КОЈИХ СЕ ПЛАШИШ ЈЕР МИСЛИШ ДА БИ МОГЛИ ДА ТЕ МАЛТРЕТИРАЈУ?

82,29% - нема таквих ученика; 12,50% - има 1-2 ученика; 2,08 – има више таквих ученика; 1,04% - има много таквих ученика.

1. ДА ЛИ НЕКО ИЗ ТВОЈЕ ШКОЛЕ ДОНОСИ У ШКОЛУ НОЖ, ОРУЖЈЕ, ЛАНЦЕ ИЛИ СЛИЧНЕ ОПАСНЕ ПРЕДМЕТЕ КОЈИ СЕ МОГУ КОРИСТИТИ У ТУЧИ?

87,50% - нисам приметио нешто тако; 8,33 %– десило се једном; 1,04% - дешавало се више пута.

1. КАКО ЈЕ ПРЕМА ТВОМ МИШЉЕЊУ МОГУЋЕ СМАЊИТИ НАСИЉЕ У ШКОЛИ?

Ученици су веома великом проценту исказали своје мишљење по питању тога како се може смањити насиње у школи. Најчешћи одговори су да треба да позову учитељицу, односно неког одраслог, затим да треба повећати број полицајаца у школи, да се насилници строжије кажњавају. Било је мишљења да деца требају више да разговарају са родитељима, као и да ученици требају да се више друже и да буду сложни, да не вређају једни друге, да не задиркују и не изазивају друге.

ЗАКЉУЧАК

На основу анализе овог упитника можемо закључити да у нашој школи насиље није изражено у великој мери, али да постоји и да је потребно више говорити о њему како би и ученици и запослени лакше препознали облике насиља и процедуре и начине реаговања.

У организацији дежурства потребно је посебну пажњу посветити деловима школског простора који су ризични. Потребно је унапређивати и развијати сарадњу, разумевање, осетљивост за туђе проблеме и хуманост унутар одељења и на нивоу школе различитим превентивним активностима.

1.3.Анализа на основу Акта о безбедности ученика и искуства из претходне године

-Дежурство наставника: урађен је план дежурства наставника за обе смене;

-Помоћни радници дежурају за време малих одмора у холу школе;

-За време часова свако је дужан да се пријави помоћном раднику ако жели да уђе у хол школе;

-Школски простор је довољно осветљен;

-Ученике млађих разреда, оне који нису самостални , прате родитељи до улаза у школу и чекају их испред школе за повратак кући; старије ученике прати главни дежурни наставник .

-У време наставе у школском простору је све време присутан школски полицајац.

*1.4.Сарадња са другим установама*

Сарадња са полицијом, здравственом и социјалном службом одвија се у складу са протоколом. Полиција редовно обилази школски простор.

1.5. Повезаност са резултатима самовредновања

Тим за заштиту од дискриминације, насиља, злостављања и занемаривања разматрао је резултате самовредновања и уважио следеће препоруке тима за самовредновање:

-Поштовање правила понашања и кућног реда школе од стране ученика и родитеља – на родитељским састанцима представити резултате самовредновања

-Похваљивање примерног понашања ученика

-Организовање заједничких активности за ученике, родитеље и наставнике.

2.Смернице за даљи рад

 На основу извештаја о случајевима насиља на крају школске године можемо извести неке закључке:

-Насиље није изражено у великој мери, али постоји и потребно је више говорити о њему како би и ученици и запослени лакше препознали облике насиља и процедуре и начине реаговања;

-У организацији дежурства потребно је посебну пажњу посветити деловима школског простора који су ризични;

-Развијати сарадњу, разумевање, осетљивост за туђе проблеме и хуманост унутар одељења и на нивоу школе различитим превентивним активностима;

-Реализовати активности са Вршњачким тимом;

-Постављањем правила понашања у учионици, информисањем ученика и родитеља о правилима понашања, нивоима и видовима насиља и начина пријављивања повећати дисциплину у одељењу и школи;

- У реализацију превентивних активности укључити Црвени крст општине Параћин.

-Уважити смернице Министарства просвете:

|  |  |  |  |
| --- | --- | --- | --- |
| ***Активност***  | ***Период реализације***  | ***Носиоци активности***  | ***Резултат***  |
| Заједнички разговори свих актера школског живота  | Од 01. септембра 2023. године и у континуитету током наставне године  | Сви запослени у школи  | Ревидиран Развојни план школе и израђен план активности; Могући су нови приоритетни циљеви развоја  |
| Тематска настава  | 04-08. септембар 2023.  | Наставници  | Оперативни планови; Продукти тематске наставе  |
| Избор слободних наставних активности (две нове – Врлине и вредности као животни компас)  | Септембар 2023.  | Одељењске старешине  | Оперативни план реализације СНА; Продукти СНА  |
| Иницијално процењивање  | 11-15. септембар 2023.  | Наставници и стручни сарадници  | Различите технике и инструменти за формативно праћење напредовања ученика; Оперативни планови (укључујући и планове додатне подршке)  |
| Процењивање адаптације ученика петог разреда  | Септембар-децембар 2023.  | Стручни сарадници  | Анализа и интерпретација резултата истраживања; Дефинисани кораци и план подршке ученицима и наставницима  |
| Самовредновање рада школе – Подршка ученицима и Етос  | Октобар-децембар 2023.  | Тим за самовредновање  | Анализа и интерпретација резултата самовредновања; Ревидиран Развојни план школе и приоритетни циљеви  |
| Дефинисати мото (идентитет) школе  | Септембар-децембар 2023.  | Тим за развојно планирање и одељењске старешине Ученички парламент  | Дефинисан мото (идентитет) школе, доступан свима и промовисан идентитет школе; Промоција визије школе  |

Припремио:

*Тим за заштиту од дискриминације, насиља, злостављања и занемаривања.*